मांगें पूरी नहीं हुईं तो किसान करेंगे एसडीओ कार्यालय का घेराव
कुम्हेर| गुडगांवाकैनाल नहर के दूसरे चरण के निर्माण की मांग को लेकर किसानों को जौदेला चौराहा पर किसान इन्द्रपालसिंह हींगौली की अध्यक्षता में चौंतीसवें दिन भी महापड़ाव जारी रहा। महापड़ाव को संबोधित करते किसान रामखिलाड़ी बिरहरू ने कहा कि सरकारों ने आजादी से आज तक किसानों को शोषण किया है, इनके विकास के लिए बने आयोग पर अमल नहीं होने के कारण किसानाें की हालत दयनीय बनी हुई है। किसान रज्जो पचैरा ने कहा कि अगर किसानों की मांग को लेकर सरकार ने जल्द सकारात्मक पहल नहीं की तो आंदोलन को तेज कर सरकार को झुकने के लिए मजबूर कर देंगे। भीमसिंह हींगौली ने कहा कि अगर सरकार ने किसानों की मांग को पूरा नहीं किया तो जल्द ही उपखण्ड कार्यालय का घेराव किया जाएगा। इस मौके पर किसान संघर्ष समिति के संयोजक गिर्राजशरण सिंह ने कहा कि सरकार जब तक गुडगांवा कैनाल के दूसरे चरण के निर्माण की स्वीकृति जारी नहीं करती है तब तक किसानों को महापड़ाव जारी रहेगा। इस मौके पूर्व उप सरपंच बलवीरसिंह जौंदेला ने कहा कि सरकार जान बूझकर किसानों को उग्र आंदोलन करने के लिए मजबूर कर रही है। इस मौके पर करनसिंह जौंदेला, भंवरसिंह, बादामसिंह पीतम, चोखेलाल, बिहारी लाल, दीपचंद यादव, गोकुल, तेजसिंह के अलावा गुदावली, बांसरौली, मैढाचैली, अस्तावन सीही, आजऊ सहित कई गांव के किसान मौजूद थे।
hin_Deva hin_Deva